Gösta Kjellin

Gösta Kjellin (født 1936, død 2009) var en svensk regissør, dramatiker og teatersjef som arbeidet innen norsk figurteater på 1980- og 1990-tallet.

Da han flyttet til Norge bragte han med seg en lang erfaring fra Sveriges Radio, teaterkompaniet Marionetten i Stockholm og dukketeatret Gröna Äpplet i Helsingfors.

I 1985 etablerte han Christiania Teater sammen med Mona Wiig.

Han dramatiserte også flere verker for figurteater, deriblant Gabriel Scotts fortelling Kilden i 1992. To år senere samarbeidet han med Aksel-Otto Bull om dramatiseringen av Scotts roman Det gyldne evangelium. Begge disse arbeidene ble gjort for Agder teater. For Teater Fusentast i Trondheim dramatiserte han Henrik Ibsens Peer Gynt for figurteater.

Bibliografi 
 1992 – Spillet om fiskeren Markus : Gabriel Scotts fortelling "Kilden" dramatisert for figurteater, Agder teater.
 1994 – Det gylne evangelium : etter en roman av Gabriel Scott, dramatisert i samarbeid med Aksel-Otto Bull, Agder teater.

Referanser

Eksterne lenker 
 Gösta Kjellin 1936 – 2009 : INSPIRATÖR OCH VÄGVISARE  Nekrolog av Tomas Alldal i tidsskriftet Dockteatern 2010, s. 31. Besøkt 11. april 2018.

Figurteater
Svenske regissører
Svenske dramatikere
Svenske teatersjefer